Truls Berg

Truls Petter Berg (født 1963) er en norsk IT-gründer. Han er redaktør, forfatter og foredragsholder. Han innehar flere styreverv og er fast skribent i Computerworld.

 Yrkesliv 
Han har vært med å starte opp en rekke virksomheter, blant annet Component Software, Integrate og Comperio. I tillegg har han bistått en rekke andre oppstartsbedrifter. Han har ofte ledet disse virksomheten kun i oppstarts- og vekstfasen.digi.no, 4. september 2013: Norsk søkeselskap snublet i USA 

I perioden 1992–1996 var han med på å bygge opp Sybase Norge fra 2 til 75 medarbeidere. Etter å ha solgt selskapet til kjøpere fra USA, startet han i 1997 opp Component Software som i perioden 1997–2001 var Norges raskest voksende IT-selskap. Etter en kort periode i FAST, ledet Berg i 2005 oppstarten av Comperio, et kompetansesenter innen søketeknologi.digi.no, 16. november 2004: Truls Berg blir Fast-distributør 

I år 2000 ble han kåret til «Årets IT-Leder».It-veteran og gründer skal lede Movation, Ukeavisen ledelse, 16. March 2006

 Verv 
I perioden 2002–2004 var han styreleder for Den Norske Dataforening. I 2009 satt Berg i styret til nettverket First Tuesday. I tillegg var han medlem i Dataforeningens Rosingkomite’ og leder for IT-politisk råd. Han var i 2014 generalsekretær i Innovation Forum Norge samt partner i investeringsselskapet Digital Insight AS.

 Forfatterskap 
I 2008 ga han ut boken Informasjonshavet – en overlevelsesguide for morgendagens kunnskapsmedarbeidere sammen med Inger-Mette Gustavsen og Line Ellefsen Johansen. 

I 2013 ga han og ut boken Halvveis til fremtiden, 5 megatrender som endrer Norge – og resten av verden! sammen med den nederlandske fremtidsforskeren Adjiedj Bakaas. 

 Lokalpolitiker 
Fra 2020 representerer Berg partiet Høyre i nye Asker kommune, som varamedlem i kommunestyret og i utvalg for plan og byggesak.

 Referanser 

Kilder
 Kommunens oversikt over folkevalgte i nye Asker kommune

Kategori:Norske seriegründere
Kategori:Norske sakprosaforfattere
Kategori:Lokalpolitikere i Asker
Kategori:Fødsler i 1963